‘BLS’เค้กโตค่าคอมม์สูงทุกธุรกิจเพิ่ม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บล.บัวหลวง โชว์ 10 เดือนปีนี้ เก็บค่าคอมมิชชันหุ้น 0.2% เหนือค่าเฉลี่ยอุตสาหกรรมอยู่ที่ 0.170.18% 
นายบรรณรงค์ พิชญากร กรรมการผู้จัดการ กิจการค้าหลัก ทรัพย์ บล.บัวหลวง (BLS) เปิดเผยว่า ในช่วง 10 เดือนแรกของปีนี้บริษัทมีสัดส่วนรายได้ค้านายหน้าหุ้น อยู่ที่ 4.4% ของทั้งอุตสาหกรรม ถือว่าค่อนข้างดี เป็นผลมาจากอัตราค่าคอมมิชชันเฉลี่ยอยู่ที่ 0.2% ซึ่งสูงกว่าค่าเฉลี่ยอยู่ที่ 0.170.18% เนื่องจากธุรกิจค้าหุ้นของบริษัทไม่ได้พึ่งพิงนักลงทุนรายใหญ่มากนัก 
นอกจากนี้ ฐานลูกค้าก็มีการขยายตัว 1617% จาก 2.7 หมื่นบัญชีมาอยู่ที่ 3.2 หมื่นล้านบาท และสัดส่วนการซื้อขายสม่ำเสมอสูงขึ้นเป็น 31% จาก 2528% เนื่องจากภาวะหุ้นดีขึ้น ทำให้มีนักลงทุนทั้งหน้าใหม่และผู้ลงทุนหน้าเก่ากลับเข้ามาซื้อขาย 
“บริษัทมีบริการที่ช่วยตอบโจทย์ลูกค้า โดยเพิ่งเปิดให้บริการ ระบบบัวหลวง iExcel ซึ่งมีลูกค้ามาใช้บริการ 700 รายแล้วสูงกว่าเป้าที่ตั้งไว้ 400 คน”
นายพิเชฐ สิทธิอำนวย กรรมการผู้อำนวยการ BLS กล่าวว่า รายได้ในปีนี้ขยายตัวดี เพราะมีหลายปัจจัยสนับสนุนทั้งภาวะหุ้นดีและธุรกิจวาณิชธนกิจได้งานที่ปรึกษาทางการเงินให้กับดีลใหญ่ เช่น บริษัท อินโดรามา เวนเจอร์ส (IVL) บริษัท บีทีเอส กรุ๊ป โฮลดิ้งส์ (BTS) บริษัท ไทยยูเนียน โฟรเซ่น โปรดักส์ (TUF)
สำหรับปีหน้ายอมรับว่าจะขยายตัวน้อยกว่าในปีนี้ เพราะฐานรายได้ปีนี้ค่อนข้างสูง โดย 9 เดือนแรก มีกำไรสุทธิ 286 ล้านบาท โต 99%